ZAPISNIK
19. sjednice Vijeća Mjesnog odbora Dankovec
održane dana 06. prosinca 2022. u prostorijama objekta mjesne samouprave
Dankovec, Slanovečka 19, s početkom u 20,00 sati

NAZOČNI ČLANOVI VIJEĆA:
Ivica Ivanović, Josip Fabijanić, Dražen Zrinski, Petra Buhin i Slavko Stanić
Predsjedava: Ivica Ivanović
Zapisnik vodi: Dražen Zrinski
      Predsjednik konstatira, da  je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 19. sjednicu Vijeća Mjesnog odbora.
      Bez rasprave, jednoglasno, Vijeće prihvaća tekst zapisnika 18. sjednice Vijeća Mjesnog odbora Dankovec, održane 08. studenoga 2022.godine.
      Na prijedlog predsjednika Vijeća, Vijeće jednoglasno utvrđuje
DNEVNI RED
1. Prijedlog za promjenu voznog reda autobusne linije 239 Čučerje-Dankovec-Markuševečka Trnava – donošenje zaključka;
1. Prijedlog za proširenje profila dijela Slanovečke ceste – donošenje zaključka; 
1. Pitanja, prijedlozi i obavijesti.


Ad 1.  Prijedlog za promjenu voznog reda autobusne linije 239 Čučerje-Dankovec-Markuševečka Trnava
    	Nakon izlaganja predsjednika Vijeća i upoznavanja s problematikom voznog reda linije 239, Vijeće je suglasno s prijedlogom ravnateljice Osnovne škole Čučerje i Vijeća roditelja škole, kao i zahtjevom građana te jednoglasno donosi

ZAKLJUČAK

1. Razmotren je zahtjev ravnateljice Osnovne škole Čučerje, Vijeća roditelja Osnovne škole Čučerje, te građana Mjesnog odbora Dankovec za promjenom voznog reda autobusne linije 239 Čučerje-Dankovec-Markuševečka Trnava.
2. Sukladno očitovanju predstavnika ZET-a o gore navedenom, Vijeće predlaže: 
a) ukidanje jutarnjih polazaka iz Čučerja u 6:15 i 6:50 sati i iz Markuševečke Trnave 6:27 i 7:02 sati, obzirom da  na istima, sukladno provedenoj analizi od strane predstavnika ZET-a,  nema prijevozne potražnje (prevezeno  0 putnika). 
b) Radi novog polaska iz Čučerja u 11:45 sati predlaže se korekcija  trenutnog jutarnjeg polaska iz Čučerja s 8:20 na 8:15 sati i iz Markuševečke Trnave s 8:32 na 8:27 sati.
c) Radi novog polaska iz Čučerja s 13:00 sati na 13:10 sati, predlaže se korigiranje polaska iz Čučerja s 13:30 sati na 13:40 sati, kao i iz Markuševečke Trnave s 13:42 sati na 13:52 sati.
d) Shodno navedenom, novi polasci iz  Čučerja bi bili u terminima: 8:15, 11:45, 13:10, 13:40 i 16:40 sati, a iz Markuševečke Trnave 8:27, 11:57, 13:22,13:52 i 16:52 sati.
3. Predlaže se uspostava novog autobusnog stajališta na križanju ulice Cesari i Slanovečke ceste.

4. Predlaže se produljenje trase autobusne linije 239 do Markuševca, čime bi se omogućila korisnicima linije 239 bolja povezanost sa središtem grada i tramvajskim okretištem na Mihaljevcu, te ostvarila veća rentabilnost navedene linije.


Ad 2.  Prijedlog za proširenje profila dijela Slanovečke ceste            
Nakon provedene rasprave, Vijeće jednoglasno donosi 

ZAKLJUČAK

1. [bookmark: _GoBack]Predlaže se proširenje profila dijela Slanovečke ceste u dužini cca 30 m i to od k.č.br.12321 k.o. Čučerje do k.č.br.5632 k.o. Čučerje, odnosno dijela ceste između dva stajališta autobusne linije 239 (na fotografiji u privitku označeno crvenom bojom).
2. Gore navedeno predlaže se radi veće sigurnosti svih sudionika prometu, posebno tijekom mimoilaženja osobnih vozila i autobusa na navedenoj dionici ceste.

          Završeno u 21,30 sati.

KLASA:024-08/22-003/2445
URBROJ: 251-13-11-5/009-22-2
U Zagrebu, 06. prosinca  2022.godine

Zapisnik sastavio: Dražen Zrinski                                            Predsjednik Vijeća MO Dankovec           
                                                                                                                    Ivica Ivanović

______________________                                                                ______________________

